## סימן . בדין מתעסק, יט ע"ב – כ ע"א

. ר' שמעון שזורי ור"ש אומר: לא נחלקו כו'; אם כן, מה ת"ל +ויקרא ד'+ אשר חטא בה? פרט למתעסק. אמר רב נחמן אמר שמואל: מתעסק בחלבים ועריות - חייב, שכן נהנה; מתעסק בשבת - פטור, מלאכת מחשבת אסרה תורה. ...

. איתיביה רב יהודה לשמואל, ר' יהודה אומר: אפי' מתכוין ללקט תאנים וליקט ענבים, ענבים וליקט תאנים, שחורות וליקט לבנות, לבנות וליקט שחורות - ר"א מחייב חטאת, ורבי יהושע פוטר; והא הכא מתעסק הוא, ורבי יהושע נמי לא קא פטר אלא מן מינא למינא, אבל בחד מינא אפילו רבי יהושע מחייב! אמר ליה: שיננא, שבוק מתני' ותא בתראי, הכא במאי עסקינן - כגון שאבד מלקט מלבו, נתכוון ללקט ענבים ושכח וסבור תאנים בעינא והלכה ידו על הענבים, דרבי אליעזר סבר: הרי נעשתה כוונתו, ורבי יהושע סבר: הרי לא נעשתה כוונתו ומחשבתו.

. מתיב רב אושעיא, רבי שמעון שזורי ורבי שמעון אומרים: לא נחלקו על דבר שהוא משם אחד שהוא חייב, אלא [על מה נחלקו]? על דבר שהוא משום שני שמות, שרבי אליעזר מחייב חטאת, ורבי יהושע פוטר; ורבי יהודה מאי קאמר דפליגי? בנתכוין ללקט ענבים ולקט תאנים, שחורות ולקט לבנות, ענבים ותאנים שחורות ולבנות מאי ניהו? שני שמות, היינו רבי שמעון ור"ש שזורי, רבי יהודה מאי אתא לאשמועינן? אלא לאו מתעסק איכא בינייהו, דרבי יהודה סבר: מתעסק חייב, [ור"ש] ור"ש שזורי סברי: מתעסק פטור!

. לא, מתעסק דברי הכל פטור, והכא בהא קא מיפלגי, דרבי שמעון שזורי סבר: שכח מלקט מלבו בשם אחד - דברי הכל חייב, כי פליגי - בשני שמות, ר' יהודה סבר: לא שנא בשם אחד ולא שנא בשני שמות פליגי.

. רבא אמר: ליקדם איכא בינייהו,

#### המחלוקת במשנה

מצינו במשנה שתי דעות של תנאים מאוחרים בענין העמדת מחלוקתם של רבי אליעזר ורבי יהושע:

ר"ש שזורי קבע שרבי יהושע מודה בשם אחד, ונחלקו רק בשתי שמות.

רבי יהודה קבע שרבי יהושע נחלק גם ברצה ללקט תאנים ולקט ענבים או ברצה ללקט שחורות ולקט לבנות.

#### הקושיא על שמואל משיטת רבי יהודה

לכאורה בין מדברי ר"ש שזורי ובין מדברי רבי יהודה עולה שברצה ללקט מין מסוים ולקט דבר אחר בדיוק מאותו המין רבי יהושע מודה שחייב, ודבר זה סותר את שיטתו של שמואל שכל מתעסק פטור.

בסעיף ב הגמרא העמידה את דבריו של רבי יהודה (אין כרגע התייחסות לשיטת רבי שמעון שזורי) באבד מלקט מלבו, כך שאין מדובר כאן על מתעסק רגיל וממילא אין לדייק מכאן על מתעסק ממין אחד.

אמנם העמדה זו תלויה ביחס בין שיטת ר"ש שזורי לשיטת רבי יהודה. נקדים ונאמר כי הקושיא על שיטת שמואל תקיפה עוד יותר לאור שיטת רש"ש, שהרי רש"ש קובע במפורש שרבי יהושע מחייב משם אחד, כך שגם את דבריו צריך להעמיד באבד מלקט מלבו.

אמנם לפי זה צריך להבין במה נחלק רש"ש עם רבי יהודה. להלן תעלה הגמרא שלוש הצעות (סעיפים ג-ה) להבדל בין רש"ש לבין רבי יהודה. המכנה המשותף של ההצעות יהיה כפי שעולה מסגנון דבריו של רבי יהודה (אפילו נתכוין וכו' רבי יהושע פוטר), שרבי יהודה מרחיב את מחלוקתם של רבי אליעזר ורבי יהושע (כלומר מצמצם את המקרה שבו רבי יהושע מודה) יותר מאשר ר"ש שזורי.

#### ג' הצעות להעמדת מחלוקתם של רש"ש ורבי יהודה

בסעיף ג הגמרא מציעה ליישם את ההעמדה הקודמת של דברי רבי יהודה (אבד מלקט מלבו) בדברי ר"ש שזורי, ועוד מניחה הגמרא שהחילוף בו נוקט רבי יהודה (תאנים בענבים ושחורות בלבנות) נחשב לשני שמות, כך שלא ברור מה ההבדל בינו לבין רש"ש, שהרי לפי שניהם רבי יהושע פוטר רק בשני שמות ומחייב בשם אחד. על כרחינו צריך לומר, שרבי יהודה מרחיב את המחלוקת בנקודה אחרת, דהיינו שלדעתו נחלקו גם במתעסק רגיל: לרבי אליעזר חייב אפילו בשתי שמות, ולרבי יהושע חייב בשם אחד. לפי זה כמובן חוזרת הקושיא על שמואל, שסובר שכל מתעסק פטור.

בסעיף ד הגמרא חוזרת בעצם להעמדה של סעיף ב, דהיינו גם לרבי יהודה נחלקו התנאים רק באבד מלקט מלבו, אך במתעסק גמור לכו"ע פטור. כדי להעמיד את ההרחבה של רבי יהודה מניחה כעת הגמרא שהחילוף שנוקט רבי יהודה (ענבים במקום תאנים או שחורות במקום לבנות) מוגדר כשם אחד, ורבי יהודה מחדש שגם בשם אחד פוטר רבי יהושע [אמנם אם נתכוין לענבים ולקט ענבים אחרות מאותו מין ניתן אכן לדייק שרבי יהושע יודה שחייב].

בסעיף ה הגמרא ממשיכה עם ההנחה שבין לרש"ש ובין לרבי יהודה לא נחלקו כלל התנאים הקדומים על מתעסק ולכו"ע פטור, וההרחבה של רבי יהודה נוגעת לשם אחד, אלא במקום המקרה של אבד מלקט מלבו הגמ' מעמידה את המחלוקת בשינוי סדר הפעולות: ר"ש שזורי סובר שרבי יהושע מודה שחייב בנתכוין לשתי פעולות בסדר מסוים והקדים את המאוחר אם הם משם אחד, ורבי יהודה סובר שאף שבכהאי גוונא הוא חולק [ואף כאן קיימת ההנחה שהחילוף של רבי יהודה מוגדר כשם אחד].

### סיכום

בטבלאות הבאות נשתמש במספור הבא:

1[א] מתעסק בב' שמות 1[ב] מתעסק בשם אחד

2[א] אבד מלקט מלבו בב' שמות 2[ב] אבד מלקט מלבו בשם אחד

3[א] הקדים את המאוחר בב' שמות 3[ב] הקדים את המאוחר בשם אחד

מח' ר"ש שזורי עם רבי יהודה

|  |  |  |
| --- | --- | --- |
|  | רש"ש | ר"י |
| סעיף ג | 2[א] מחלוקת; 2[ב] לכו"ע חייב | 2[א] מחלוקת; 2[ב] לכו"ע חייב  1[א] מחלוקת; 1[ב] לכו"ע חייב |
| סעיף ד | 2[א] מחלוקת; 2[ב] לכו"ע חייב | 2[א] מחלוקת; 2[ב] מחלוקת |
| סעיף ה | 3[א] מחלוקת; 3[ב] לכו"ע חייב | 3[א] מחלוקת; 3[ב] מחלוקת |